În videoclipul distribuit pe rețelele sociale, șoferul accelerează pe un bulevard din Los Angeles, apoi derapează și intră în zidul unui dealer Lexus din Woodland Hills.
Barseghian, care în trecut a distrus un Hummer EV la doar câteva minute după ce-l cumpărase, nu a putut fi contactat pentru detalii suplimentare.
„Dezastru. Ceva demn de o explozie a creierului”, a fost comentariul care a însoțit filmarea.
Supercarurile moderne au tot felul de sisteme electronice de siguranță. Însă cel mai important este „să conduci în limitele tale”.
„Dacă nu știți care sunt acestea, mergeți și obțineți o pregătire adecvată, astfel încât să puteți învăța ce să faceți și, la fel de important, ce să nu faceți la volanul unui astfel de bolid”, spun experții auto.
„Mai mult decât atât, este complet nepotrivit ca oricine să încerce cascadorii pe un drum public. Oricine se afla la volanul acelui McLaren a fost foarte norocos că nu a fost rănit el sau pietonii când a pierdut controlul. Când faci astfel de greșeli pe un drum public, nu te expui doar pe tine însuți, ci și pe toți cei din jurul tău”, au adăugat experții.
McLaren Senna are o putere completă de 789 de cai-putere.
- 0–100 km/h: 2,8 secunde;
- 0–200 km/h: 6,8 secunde;
- 0–300 km/h: 17,5 secunde;
- Viteza maximă: 340 km/h.
Clipul în care Edmond Barseghian anunța că a achiziționat un „1/1 Kiwi Edition McLaren Senna” a fost postat pe rețelele sociale acum opt zile.
Mașina poartă numele pilotului brazilian de Formula 1 Ayrton Senna (1960–1994), de la moartea căruia s-au împlinit, pe 1 mai, 30 de ani, onorând și omagiind succesul său cu echipa McLaren în F1, între 1988 și 1993.
Pilotul brazilian a câștigat trei titluri din campion mondial și a obținut 31 de victorii în cursele de Grand Prix. Cu Ayrton Senna în echipă, McLaren a câștigat patru titluri consecutive în Campionatul Mondial al constructorilor.
McLaren Automotive deține drepturile asupra numelui de familie Senna împreună cu Instituto Ayrton Senna.